钦定古今图书集成/明伦汇编/氏族典/第137卷 > 《四川总志》 > 文武坚
## 钦定古今图书集成/明伦汇编/氏族典/第137卷 > 《四川总志》 > 文武坚

按《十国春秋》，前蜀王宗阮，本僰道土豪，文武坚也。善
舞剑器，时号为“文大剑。”高祖攻陈敬瑄时，武坚执戎
州刺史谢承恩来降。及成都平，更其姓名曰王宗阮，
遂领决胜都知兵马使。未几，充开江防送进奉使，将
兵七千趣泸州。顷之，破泸州，杀刺史马敬儒，高祖即
命宗阮知渝州。天复四年，赵匡凝攻夔州，宗阮帅师
击之，匡凝败走。宗阮后以病卒。